Държавен вестник, бр. 53, 2014 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  53
(2) Дисциплинарно наказание, наложено 
на държавен служител, преназначен в друга 
структура на МВР, може да бъде предсрочно 
отменено при условията на ал. 1 от съответ-
ния ръководител на новата структура, който 
има компетентността да наложи същото по 
вид дисциплинарно наказание. За целта не-
посредственият ръководител на наказания 
изготвя мотивирано предложение.
Чл. 214. (1) Държавен служител в МВР може 
да бъде временно отстранен от длъжност с 
писмена заповед в следните случаи: 
1. когато срещу него е образувано дисципли-
нарно производство по  чл. 207 и служебното 
му положение би затруднило разкриването на 
обективната истина; в този случай отстра-
няването се извършва от органа, образувал 
дисциплинарното производство;
2. когато се яви в състояние, което не 
му позволява да изпълнява служебните си 
задължения; в този случай отстраняването 
се извършва от непосредствения или по-
горестоящия ръководител и продължава, 
докато служителят възстанови годността си 
за изпълнение на служебните си задължения;
3. когато му бъде отнет или отказан дос-
тъпът до класифицирана информация, ако 
заеманата длъжност изисква такъв – в този 
случай отстраняването се извършва от органа 
по назначаването на заеманата длъжност.
(2) При привличане на държавен служител 
като обвиняем за престъпление, извършено от 
него в качеството му на длъжностно лице по 
смисъла на чл. 93, т. 1, буква „а“ от Наказа-
телния кодекс и е образувано дисциплинарно 
производство, съответният орган по чл. 158 
и 159 го отстранява временно от длъжност. 
(3) Държавният служител не получава за-
плата за времето, през което е бил отстранен.
(4) Когато дисциплинарното производство 
по ал. 1, т. 1 бъде прекратено или когато на 
служителя не бъде наложено дисциплинарно 
наказание „уволнение“, на него му се изплаща 
възнаграждението за времето на отстраняване.
Чл. 215. (1) При отстраняване от длъж-
ност при условията на чл. 214, ал. 1, т. 1 и 
ал. 2 органът по чл. 207, ал. 1 разпорежда 
изземване на служебната карта, личния знак 
и служебното оръжие. 
(2) Отстраняването от длъжност при ус-
ловията на чл. 214, ал. 1, т. 2 се извършва с 
писмена заповед на съответния ръководител, 
който преценява необходимостта от иззем-
ването на служебната карта, личния знак и 
служебното оръжие. 
(3) В случаите по чл. 214, ал. 1, т. 3 органът 
по назначаването издава заповед за изземване 
на служебната карта, личния знак и служеб-
ното оръжие. 
(4) Когато актът, с който е отнет или отказан 
достъпът до класифицирана информация, бъде 
отменен, на временно отстранения от длъж-
ност служител се изплаща възнаграждение за 
времето на отстраняване. За възстановяване-
то на длъжност и изплащане на дължимото 
възнаграждение се издава писмена заповед 
от органа по назначаването.
Г л а в а  д е в е т а
ИМУЩЕСТВЕНА ОТГОВОРНОСТ
Чл. 216. (1) Държавните служители в МВР 
отговарят имуществено за вредите, които са 
причинили на държавата по непредпазливост 
при или по повод изпълнение на служебните 
си задължения. 
(2) За вреди, причинени на граждани при 
условията на ал. 1, държавните служители в 
МВР не носят имуществена отговорност към 
увредения. В тези случаи държавата е длъжна 
да обезщети увредения за всички имуществени 
и неимуществени вреди съобразно общите 
правила на гражданското право.
(3) За вредите, причинени умишлено или в 
резултат на престъпление или причинени не 
при или по повод изпълнение на служебните 
задължения, отговорността на държавните 
служители в МВР се определя в съответствие 
с гражданския закон.
(4) Имуществената отговорност на държав-
ните служители в МВР се прилага независимо 
от дисциплинарната, административнонака-
зателната или наказателната отговорност за 
същото деяние, ако такава отговорност се 
предвижда.
Чл. 217. (1) Държавните служители в МВР 
не отговарят имуществено за вредите, които 
са възникнали от рискова дейност, свързана с 
изпълнението на служебните им задължения. 
(2) Държавата и държавните служители в 
МВР не отговарят за вреди на трети лица, ко-
гато са причинени в условията на извънредни 
обстоятелства при осъществяване на действия, 
свързани със защита на националната сигур-
ност и обществения ред и при извършване на 
пожарогасителна или аварийно-спасителна 
дейност.
Чл. 218. (1) За изплатените обезщетения за 
вреди, причинени на граждани от незаконни 
актове, действия или бездействия на органи 
и длъжностни лица, МВР има право на иск 
срещу служителите, които са ги причинили 
виновно при условията на чл. 216, ал. 1. 
(2) Държавата има право на иск срещу 
служителите, виновно причинили вреди при 
условията на чл. 216, ал. 2, за обезщетението, 
изплатено на увредения.
(3) Когато служителят е изпълнявал служеб-
ните си задължения точно, държавата отговаря 
за всички имуществени и неимуществени 
вреди, причинени от него на граждани, без 
да има право да търси от причинителя на 
вредата възстановяване на платеното от нея.